Document ID: 32013D0502

IZVEDBENI SKLEP KOMISIJE
z dne 11. oktobra 2013
o spremembi Sklepa 2005/7/ES o odobritvi metode za razvrščanje prašičjih trupov na Cipru v zvezi z alternativno predstavitvijo takšnih trupov
(notificirano pod dokumentarno številko C(2013) 6583)
(Besedilo v grškem jeziku je edino verodostojno)
(2013/502/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
ob upoštevanju naslednjega:
(1)
Z Odločbo Komisije 2005/7/ES (2) je bilo izdano dovoljenje za uporabo alternativne predstavitve prašičjih trupov na Cipru.
(2)
Ciper je Komisijo zaprosil za odobritev predstavitve prašičjih trupov, ki je drugačna od alternativne predstavitve, odobrene v členu 2 Odločbe 2005/7/ES, in drugačna od standardne predstavitve, opredeljene v prvem odstavku točke B.III Priloge V k Uredbi (ES) št. 1234/2007.
(3)
V skladu z drugim odstavkom točke B.III Priloge V k Uredbi (ES) št. 1234/2007 se lahko državam članicam odobri predstavitev trupov prašičev, ki je drugačna od standardne predstavitve, opredeljene v prvem odstavku navedene točke, če se običajna trgovska praksa na njihovem ozemlju razlikuje od navedene standardne predstavitve. V svoji prošnji je Ciper navedel, da se na njegovem ozemlju v skladu s trgovsko prakso navedeni trupi lahko predstavijo z jezikom, ledvicami in ledvično maščobo. Zato bi bilo treba Cipru odobriti to predstavitev, ki je drugačna od standardne.
(4)
Za določitev kotacij za prašičje trupe na primerljivi podlagi bi bilo treba upoštevati to drugačno predstavitev, in sicer s prilagoditvijo mase, zabeležene v takih primerih, glede na maso pri standardni predstavitvi.
(5)
Odločbo 2005/7/ES bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJI SKLEP:
Člen 1
Člen 2 Odločbe 2005/7/ES se nadomesti z naslednjim:
„Člen 2
Ne glede na standardno predstavitev, določeno s prvim odstavkom točke B.III Priloge V k Uredbi (ES) št. 1234/2007, se lahko prašičji trupi na Cipru predstavijo, ne da bi se jim pred tehtanjem in razvrščanjem odstranilo jezik, ledvice in ledvično maščobo.
V primeru takšne predstavitve se zabeležena masa toplega trupa prilagodi v skladu z naslednjim obrazcem:
.“
Člen 2
Ta sklep je naslovljen na Republiko Ciper.
V Bruslju, 11. oktobra 2013

Labels: 12
18
17